Kies jou eie verslankingsdieet | rooi rose Kies jou eie verslankingsdieet | rooi rose
Dieetplanne is so geil gesaai soos bossies in die Karoo. Elke paar jaar is daar ’n splinternuwe plan wat die verbeelding aangryp en wonderresultate beloof. Hoe hou jy kop tussen al die inligting deur?
Kies jou eie verslankingsdieet deur Regina Malan.
Die winter met sy trooskos-oordaad lê agter die rug en die somer is om die draai.
Hoe kan jy daardie lyf kry wat jou weer selfrespek voor die spieël gee?
Volg ’n dieet natuurlik, maar hoe kies jy tussen die Atkins-dieet, die Dukan-dieet, die Beverley Hills-dieet, die Koolsopdieet, die Franse dieet, die Paleo-dieet, die Tim Noakes-dieet, die Mediterreense dieet … noem maar op?
Ons sit ’n paar dieetplanne uiteen waarmee mense suksesvol gewig verloor het om jou keuse makliker te maak. Jy kan self besluit waarvoor jy kans sien. Onthou net, dié is slegs kort inligting. Jy sal meer oor jou eetplan moet nalees om dit reg toe te pas. En onthou ook: ’n dieet werk net solank jy hom getrou navolg. Kortpaadjies hier en kierankies daar saboteer jou en jy kan dan netsowel die hele poging laat vaar.
Lees ook: Stroopsoet is stout – sny nou suiker uit
Die beginsels van dié eetplan is in die 1930’s deur dr. William Howard Hay opgestel. Hy was sieklik en baie oorgewig. Met dié eetplan het hy 22 kg afgeskud. Volgens hom vereis die natuur dat ons eenvoudig eet.
Jy kan ’n groot verskeidenheid vars, gesonde kossoorte eet, maar daar is riglyne:
Moenie proteïene en stysel tydens dieselfde maaltyd eet nie.
Groente, slaai en vrugte moet die grootste deel van jou dieet uitmaak vanweë die gesonde alkaliese effek op jou liggaam.
Skakel suiker en verfynde kosse heeltemal uit.
Laat vier uur tussen maaltye verloop om behoorlike vertering van die kos te verseker.
Verminder suur en alkaliseer jou liggaam.
Verbeter gesondheidstoestande soos sooibrand, hardlywigheid en allergiese veltoestande.
Lees ook: Lys van kosse wat suur verminder en vermeerder
Dis nie ’n laevetdieet nie en die gebruik van natuurlike produkte soos room, botter en heuning word aanbeveel.
Matige wyn- en bierinname.
Suiker en ander verfynde kosse is taboe.
Geen chemies behandelde produkte soos margarien nie.
Pleks van aartappels of rys bestel jy slaai of groente saam met jou vleis of vis.
Sê nee vir nagereg.
Verg selfdissipline – dis onnatuurlik om so te eet maar dr. Hay se voedselkombineringstabel maak dit makliker. Kan lei tot lae energievlakke, slegte asem en hardlywigheid.
’n Aktiewe leefstyl word aangemoedig.
Maria Carey het 20 kg so afgeskud en weer haar “jongmeisielyf” herwin.
Doris Grant en Jean Joice: Food Combining for Health.
Lees ook: 4 wetenskaplike oplossings wat enige dieet beter laat werk
Opgestel deur ’n Frans-Algerynse mediese dokter, dr. Pierre Dukan. Dis ’n hoëproteïen-, laekoolhidraat- en laevetdieet. Die eetplan behels vier opeenvolgende fases:
Aanval: 8-10 dae waarin jy uitsluitlik laevet-proteïene (soos vleis, vis, hoender en eiers) eet.
Voortgang: Wissel proteïendae met proteïen-en groente-dae af. Die hoeveelheid groente is onbeperk.
Konsolidering: Eet elke dag proteïene met groente.Vrugte, brood en kaas word ook nou toegelaat.
Instandhouding: Eet net wat jy wil, maar elke Donderdag bly ’n suiwer proteïendag.
Permanente gewigsverlies sonder dat jy honger ly.
Maer vleis, vis en hoender saam met groente maak die grootste deel uit. Die minimum olyf- en ander kookolie word toegelaat omdat dit ’n laevetdieet is. Kooksproei word eerder aanbeveel.
Geen suiker nie.
Drink water, tee, koffie, vetvrye melk, dieetkoeldrank.
In die eerste fase, wat net uit proteïenkos bestaan, moet jy dalk liewer tuis eet. Daarna is uiteet maklik – los bloot die brood en styselgroentes.
Lees ook: Dieetwenke wat vir almal werk
Dit vereis aanvanklik baie selfdissipline, want dis onnatuurlik om dae lank net proteïene sonder groente of slaai te eet. Dr. Dukan erken dat hierdie dieet kan lei tot lae energievlakke, slegte asem en hardlywigheid.
Dieetkundiges bevraagteken die gebrek aan koolhidrate en vette.
Stap of draf daagliks twintig minute en moet nooit weer ’n hysbak gebruik nie.
Die hertogin van Cambridge, Kate Middleton, en haar ma het hierdie eetplan gebruik om slank te word voor die koninklike troue in Engeland.
Lees ook: Is dit tyd om te begin vas?
Jy kook ’n basiese mengsel van bruinrys en lensies saam met uie, tamaties, kruie en ander geurmiddels. By hierdie mengsel voeg jy die volgende sewe dae daagliks ekstra bestanddele soos aspersies, sampioene of tuna by. Wanneer jy ook al honger is, eet jy van die mengsel vir daardie dag. Moenie die dieet langer as 14 dae aaneen volg nie.
Vinnige gewigsverlies sonder hongerpyne. ’n Skrywer op Health24.com sê dat sy binne een maand 12 kg met hierdie dieet verloor het.
Vir die duur van die dieet word net die bruinrys-en-lensiemengsel saam met elke dag se byvoeging geëet.
Drink water en tee.
Lees ook: Kan slaap jou slim, slank en ryk maak?
Solank jy hierdie eetplan volg, sal jy maar moet tuisbly. Restaurante kan dit nie aan jou voorsit nie.
Die dieet mag nie langer as twee weke volgehou word nie. Daarna is jy weer aan jou luste en onluste uitgelewer en kan jy maklik weer gewig aansit.
Dit kan vervelig word om elke dag bruinrys en lensies te eet.
1 ½ k bruinrys
¾ k bruin lensies
Spoel rys en lensies goed af en gooi saam met 1 eetlepel sojasous en kerrie in kastrol. Geur lig met seesout.
Bedek met water en kook tot gaar. Moenie pap kook nie.
Vars kruie soos pietersielie, koljander, grasuie of basiliekruid kan ook bygevoeg word.
DAG 5 • 1 koppie geelwortels, in blokkies en net gaar gestoom. ’n Klein brandrissie is opsioneel
DAG 6 • Groen groente soos spinasie, brokkoli, kool of preie, net gaar gekook of gestoom
Eet elke dag net dié kos, warm of koud, wanneer jy wil, soveel jy wil. Maar luister na jou lyf en eet net wanneer jy honger is. Moenie langer as twee weke hiermee volhou nie.
Lees ook: 10 kosse met die meeste sout
Reeds meer as veertig jaar gelede ontwikkel deur dr. Robert C. Atkins. Dis ook ’n hoëproteïen-, laekoolhidraatdieet, maar in teenstelling met die Dukan-dieet laat dit ’n onbeperkte hoeveelheid vet toe. Sekere groentes word ook reeds in die eerste fase geëet.
Die eetplan behels verskillende fases:
Induksie: Die sleutelfase vir maksimum gewigsverlies. Dis ’n hoëproteïenfase van twee weke waarin pasta, brood, graankosse, vrugte en styselgroente verbode is. Proteïene soos rooivleis, pluimvee, vis en seekos, vetryke kos soos spek en eiers en botter en ook sekere groentes word geëet. Geen kafeïen en alkohol word toegelaat nie.
Fase 1 – OWL (Ongoing Weight Loss): Meer kossoorte word bygevoeg en jy sal stadiger gewig verloor.
Voor-instandhouding: Jy begin met dié fase wanneer jy omtrent 4,5 kg van jou doelgewig af is. Koolhidrate word weer geleidelik ingevoer.
Instandhouding: In dié fase bepaal jy wat die optimum koolhidraatbalans in jou dieet behoort te wees sodat jy jou gewig konstant kan hou.
Vinnige en permanente gewigsverlies sonder dat jy honger ly.
Vir die maksimum energie moet jy baie proteïene eet, spesifiek van diere afkomstig, soos vleis, vis, hoender en eiers.
Veselryke kos soos groente en vrugte is noodsaaklik. Koolhidrate in die vorm van brood, pasta, aartappels, rys, ens. word uitgeskakel.
Drink elke dag baie water.
Koffie en tee word toegelaat.
Lees ook: 59 vinnige happies vir jou dieet
Begin jou ete met ’n slaai, maar bly weg van restaurantslaaisous. Daarna is proteïene (vleis, vis, ens.) saam met blaargroente of byvoorbeeld brokkoli of blomkool reg.
Navolgers kla soms oor hardlywigheid. Ekstra veselinname is noodsaaklik.
Jy moet die koolhidrate in elke voedselsoort tel.
Moeilik om ná die induksiefase te bepaal wat jou regte koolhidraatinname moet wees.
Jy sal gewig verloor selfs sonder oefening, maar oefening is gesond.
Kim Kardashian wat ná haar swangerskap omtrent 13 kg verloor het.
Robert C. Atkins: Dr Atkins’ New Diet Revolution.
Lees ook: Hoekom jy sonskyn en vitamien D nodig het
Dis eintlik ’n nie-dieet en kom uit Mireille Guiliano se boek French Women Don’t Get Fat.
Franse vroue tel nie kalorieë nie en slaan nie maaltye oor nie. Hulle het ’n liefdesverhouding met gehaltekos en put fynproewersgenot uit hul maaltye. Volg hulle gewoontes na en word maerder en gesonder.
Eet kos van hoë gehalte.
Eet kleiner porsies.
Eet stadig en met oorgawe.
Franse vroue eet met al vyf hul sintuie. Hul maaltye duur langer en daarom word hulle versadig deur kleiner porsies. Selfs ’n Franse croissant is klein en kan vir ontbyt geëet word. Kaas en beskuitjies na ete? Slegs ’n klein porsie uitstekende brie is vir hulle genoeg.
Eet drie maaltye per dag en sit aan tafel as jy eet.
Die eerste twee dae doen jy ’n semi-vas waar jy net preisop eet en baie water drink. Daarna word vis, groente, jogurt en vrugte bygevoeg.
Eet ’n verskeidenheid vars, seisoenale kossoorte.
’n Gesonder verhouding met kos.
Bevrediging uit goeie, smaaklike kos.
Niks is eintlik vir ’n Franse vrou verbode nie, selfs nie room, sjokolade en wyn nie. Sy sal natuurlik haar neus optrek vir ongesonde, geprosesseerde kos.
Gesonde, seisoenale groente en vrugte is belangrik. Vleis sluit enigiets in, selfs afval en organe. ’n Klein nagereg is deel van die maaltyd.
Maklik. Die maaltyd word ’n uitgerekte kuier oor verskillende gange, maar die porsies bly klein en die bestanddele is gesond.
Watter nadele? Jy eet gesond, baie soorte kos en smaaklik. En kuier lekker oor maaltye.
Stap, stap, stap. Franse vroue loop na waar hulle wil wees.
Lees ook: Die porsie-geheim wat enige dieet sal laat werk
Prof. Tim Noakes volg ’n hoëvet- en laekoolhidraat-eetplan. Hy glo ook proteïen is noodsaaklik omdat dit ’n mens energie gee en hongerpyne stil.
Noakes sê dié is nie ’n eenmalige dieet nie, maar ’n permanente leefstylaanpassing ter wille van jou gesondheid.
Dit het ooreenkomste met die Dukan-dieet.
Lees ook: 10 feite oor die Noakes-dieet wat jy kan glo
Laat jou liggaam vir jou sê wanneer en hoeveel jy wil eet.
Eet baie proteïene soos vleis, vis, hoender, eiers en kaas.
Koolhidrate word beperk en verfynde koolhidrate is taboe.
Skud jou suikerverslawing af. Dit is uiters ongesond.
Natuurlike, vinnige gewigsverlies.
Lewenslange gesondheid en jeugdigheid.
Baie energie. Voorkom diabetes.
Lees ook: Ken jou koolhidrate vir banting
Suiker moet waai, sê Noakes, en koolhidrate soos pap, brood, rys en aartappels ook.
Eet vleis, vis en hoender met hoofsaaklik blaargroente.
Die vleis kan maar vet wees – dink aan ’n vet skaaptjoppie of spek en eiers (natuurlik sonder die brood).
Moenie baie vrugte eet nie.
Drink onversoete water, tee en koffie.
Taamlik maklik. Bestel groente of slaai (nie aartappelskyfies of rys nie) saam met jou vleis of vis.
Jy moet baie kossoorte waaraan jy gewoond is prysgee, soos rys, aartappels, pasta, ontbytgraan en brood. Dié eetstyl verg selfdissipline, maar is dit regtig ’n nadeel?
Gereelde oefening. Die eetplan sal jou baie energie daarvoor gee.
Tim Noakes, wat 18 kg verloor het.
Tim Noakes e.a.: The Real Meal Revolution
Lees ook: Koolhidrate: Die groot wit gevaar